JUMAL KÕNELEB
Tere! Rõõm taas kohtuda.
Meil on Joyga jälle rõõm jagada Jumala headusest.
Jumal on üksnes hea.
Selle saatesarja nimi on "Jumal kõneleb".
See on üpris hulljulge nimi.
Kas tohib saatele sellist nime panna?
Miks me tahtsime panna sellele saatele just sellise nime?
Põhjuseks on meie südames olev soov rõhutada,
et kristlik usk on isiklik suhe elava Jumalaga.
Jeesuse kaudu avanes meile uks Jumala juurde.
Aamen.
Minule isiklikult, just sellise inimesena nagu olen.
Võin ise õppida tundma Jumalat.
Täiesti ise.
Seda soovime koos Janiga õppida.
Õpime Jumalat isiklikult tundma.
Võin kuulda Tema häält.
Ta räägib minuga Piibli kaudu.
Ta mõjutab minu südant.
See on elav Sõna, mis mind kõnetab.
Ta räägib minuga Püha Vaimu kaudu.
Igaüks meist võib harjutada seda ja leida päris oma suhe Jumalaga.
See suhe võib erineda kõigi teiste omast.
Mina ja taevane Isa oleme koos ja see muudab elu palju lihtsamaks.
Usume, et inimestena on meid selleks loodud.
Ühenduses Temaga, mitte üksi.
Oleme leidnud Jumala,
kes on elav ja kõneleb oma Sõna ja Püha Vaimu kaudu.
See muudab ristiusu usundist päriselt elavaks tõelisuseks.
Kui Jumal juba kõneleb, tahame täna ka rääkida ühel teemal.
Jumal räägib oma Sõna kaudu.
Üks kirjakoht jääb meil vahel märkamata.
Ometi on see väga vabastav ja sügav ning sellest tahame täna alustada.
Kiri galaatlastele 5:1.
Mõtleme, mille pärast tuli Jeesus
maailma me eest kannatama ja miks Ta tõusis surnuist üles.
Kiri galaatlastele 5:1 ütleb seda nii:
"Vabaduseks on Kristus meid vabastanud."
See on tõesti vinge kirjakoht.
Piibel ütleb meile,
et Kristus tegi kõike, et sina ja mina oleksime vabad.
Usun, et igaüks meist igatseb suuremat vabadust kõigil elualadel.
Kristus on Sõna põhjal see,
kes tahab teistest enam, et sina ja mina oleksime vabad.
Halleluuja.
Vabadus!
Uurime, mida Jeesus sellega mõtleb.
Mida Piibel sellega mõtleb?
Mis on see vabadus?
Johannese evangeelium 8:31:
"Siis ütles Jeesus juutidele, kes temasse uskusid:
"Kui te jääte minu sõnasse, siis te olete tõesti minu jüngrid
ning tunnetate tõde, ja tõde vabastab teid."
Tõde teeb meid vabaks.
Mis tõde?
Kas on olemas tõde?
Tõde minu ja Jumala kohta.
Kas julgen otsida tõde?
Kas ma võin rääkida tõest?
Mul on ülikooliharidus tagataskus.
Ometi pean mõtlema, mida Jeesus tõe all mõtleb,
sest olen harjunud arvamusega, et olulisim on kriitiline mõtlemine.
Mis on see tõde, mis vabastab?
Esmalt räägib Jeesus siin tõest, mis vabastab meid.
"Kui te jääte minu sõnasse, siis te olete tõesti minu jüngrid."
Mis tõde see on, mis meid vabastab?
Esimesena tahame välja tuua Johannese evangeeliumi 14:6.
Jeesus ütleb siin nii: "Mina olen tee ja tõde ja elu."
Kui Jeesus räägib tõest,
mis teeb meid vabaks, siis räägib Ta iseenesest.
Jeesus ise teeb meid vabaks.
Tõeline vabadus leidub ainult Temas.
See vabadus, mis teeb meid päriselt vabaks, leidub Jeesuses.
See on nii vägev!
Kohe kui hakkame sellest rääkima, tõstan pilgu Jeesusele
ja pööran pilgu muredelt Temale ning selles on juba vabadus.
Selles on vabadus.
Minu suhtes Temaga juba üksnes see sõnum,
et Ta ütleb: "Mina olen tee ja tõde ja elu."
See tuletab meelde, kes on Jeesus ja see toob vabaduse mu südamesse.
Kas see toob vabadust su südamesse? - Tõepoolest toob.
Just see, et vabadus on Temas.
See ei ole mingites olukordades ega sõltu tingimustest.
Temas on alati vabadus.
Johannese evangeelium 8:36 ütleb nii radikaalselt enese kohta:
"Kui nüüd Poeg teid vabastab, siis olete tõepoolest vabad."
Kui Jeesus teeb meid vabaks, siis saame tõeliselt vabadeks.
Selle taga võib kuulda Jeesuse südant.
Ta tõesti tahab, et sina ja mina oleksime vabad.
Tema ei ole see, kes seob, aheldab ja ahistab.
Mõnikord jääb Jumalast ja ristiusust selline mulje,
et see on lämmatav ning ahistav sundus.
Selline on hoopis religioon.
Religioon on selline, mitte Jeesus.
Jeesus ütleb nii julgelt:
"Kui Mina teen sind vabaks, siis sa saad tõeliselt vabaks."
Tema on vabadus.
Põhjus leidub sõnumis: "Mina olen tee, tõde ja elu."
Ta ütleb, et Ta ongi tõde: "Mina olen tõde."
Miks see on nii?
Kui Tema tuli siia maa peale, siis oli Tal ülesanne.
Ta tuli rääkima ja ilmutama meile, milline on Jumal.
Tema ülesandeks oli rääkida, milline on taevane Isa,
milline on Jumal, milline on minu Looja
ja milline on isik, kes on loonud mind ning kogu maailma.
Milline on meie Jumal?
Jumal, kes on Alfa ja Omega, kes on algus ja lõpp,
Ta on Kõigekõrgem, Kuningas ja kõige Looja.
Kui saan Tema kohta midagi teada, siis see ongi tõde.
Johannese evangeelium 1:18: "Ükski ei ole Jumalat iialgi näinud;
ainusündinud Poeg, kes on Isa süles, on temast kõnelnud.
Jeesuse ülesanne polnud vaid see, et tulla siia meie patte lepitama,
Ta tuli näitama kogu maailmale, milline on meie Looja.
Seetõttu, kõik see,
mida Jeesus kuulutab, on tõde Jumala kohta.
Johannese evangeelium 14:10
Jeesus ütleb: "Kas sa ei usu, et mina olen Isas ja Isa on minus?
Neid sõnu, mida ma teile ütlen, ei räägi ma iseenesest,
vaid Isa, kes asub minus, teeb oma tegusid."
Ta ütleb siin taas, et Ta ei räägi iseenesest,
Ta ei räägi oma mõtteid ega tee omi tegusid.
Ta teeb Isa tegusid ning räägib Isa Sõnu.
Ta räägib ainult seda, mida kuuleb Jumalat rääkivat.
See on juba tõde, mis teeb vabaks.
Mõistame, et Jeesus on Jumal ning taevane Isa ja Jeesus on üks.
Seda ütles Ta Filippusele, kes tahtis näha taevast Isa.
Jeesus ütleb Johannese evangeeliumis 14:9
"Nii kaua aega olen ma teie juures, ja sa ei ole mind veel ära tundnud."
Isa otsekui vastab ise Filippusele:
"Ma olen olnud kogu aeg sinu juures ja sa pole mind veel ära tundnud."
"Kes on näinud mind, see on näinud Isa.
Kuidas sa siis ütled: Näita meile Isa!?"
See on tõde, mis teeb vabaks.
Mõistmine, et see imeline Jeesus, keda keegi ei saa mitte armastada,
kui Piiblit lugeda, siis Jumal on just selline.
See on vabastav tõde,
et taevane Isa ei ole vähem armuline, range, tuim või raskesti kättesaadav.
Ei, Jeesus tuli meile näitama, milline on Isa.
Johannese evangeelium 12:49: "sest mina ei ole rääkinud iseenesest,
vaid Isa, kes on minu saatnud, on andnud mulle käsu,
mida ma pean ütlema ja mida ma pean rääkima."
"Ma ei ole rääkinud iseenesest."
See julgustab ka mind.
Meiegi ei pea rääkima iseenesest
vaid võime uurida Jumala sõnu ja Piiblit.
Mulle tundub, et nii on palju parem.
Meie tõde ei vabasta vaid Jumal Sõnas olev tõde.
Minu meelest on üks asi imeline.
Nüüd räägin omi mõtteid.
Olen märganud, et mida rohkem
õpin tundma Issandat ja Jumalat, seda rohkem õpin iseennast tundma.
Nii see läheb jah.
Tema valguses muutun mina nähtavaks.
Algul ei pruugi see olla tore vaatepilt, kui näen, kes olen tegelikkuses.
Kui mulle antakse armu, näen ennast teisiti ja saan uue pildi.
Armastatud, armu saanud ja vabastatud tütre pilti.
See on imeline uus identiteet.
Olla armu saanud, vabastatud ja vastu võetud Jeesuse pärast.
Halleluuja!
See on siis esimene asi.
Usun, et kõik inimesed igatsevad vabadust.
See leidub üksnes Jeesuses.
Jeesus on tõeline tõde, mis teeb vabaks.
Tema teeb meid tõeliselt vabaks.
Suvepuhkus on tore ja vaba aeg on vahva
aga Kristuses on tõeline vabadus, mida on kuni luuüdini tunda.
Jeesus ütleb veel:
"Kui te jääte minu sõnasse, siis te olete tõesti minu jüngrid
ning tunnetate tõde, ja tõde vabastab teid."
Jeesus ütleb, et õppides tundma Tema Sõna,
õpime tundma tõde ja see tõde teeb meid vabaks.
Oluline on mõista, et Jeesus teeb meid vabaks
ja on tähtis teada, et Jeesus on Jumala Sõna.
Johannese evangeelium algab: "Alguses oli Sõna
ja Sõna oli Jumala juures ja Sõna oli Jumal.
Seesama (ehk Kristus) oli alguses Jumala juures.
Seesama (ehk Sõna) oli alguses Jumala juures.
Kõik on tekkinud tema läbi (Jeesuse läbi, Jumala Sõna läbi)
ja ilma temata (Jeesuseta, Sõnata)
ei ole tekkinud midagi, mis on tekkinud."
Alguses oli Sõna.
Sõna oli Jumala juures ning Sõna oli Jumal.
Johannes räägib meelega nii, et peame hakkama mõtlema,
kas Ta räägib Jeesusest või räägib Ta Jumala Sõnast?
Ta räägib mõlemast.
Ta ütleb, et Jeesus on Jumala Sõna.
Jeesus tuli rääkima Jumala Sõnu.
Ta on Jumala Sõna ilmutus.
Kui kuulan ja loen siit Jeesuse sõnu,
siis see ongi Jumala Sõna.
See, mida Jeesus räägib ja näitab, on Jumala Sõna.
Johannes kirjutab, et Sõna sai lihaks.
Prohvetid kuulutasid Jumala Sõna.
Iisraeli rahvas oli kuulnud Jumala Sõna inimeste kaudu.
Korraga sai Sõna lihaks.
Jeesus tahab seda rõhutada ja piibel rõhutab, et see ongi Sõna.
Iga kord, kui loed Sõna, vaatad sa Kristusele.
Kristuse Sõna, Jumala Sõna teeb meid vabaks.
See ongi tõde, mis teeb meid vabaks.
Sageli võib olla, et Jumala Sõna räägib midagi hoopis muud,
kui tänapäeva maailm või mis on parajasti moodne.
See, mis on parajasti moes, ei ole tingimata tõde.
Jumala Sõna on igavene tõde ja vabastab kõiki, kes sellesse usuvad.
Peame mõistma, et me ei saa eraldada Kristust ja Jumala Sõna.
Kui tahame saada vabaks, peame uurima Tema Sõna.
Kui loeme ja mõtleme Sõna üle, siis see teeb meid vabaks.
Tõde teeb meid vabaks.
Tahan öelda ka seda, et võin usaldada seda raamatut.
Võin olla kindel, et kui uurin seda ja püsin selles
ning veedan Issandaga aega, siis ma õpin Teda tundma.
Siit ja selle kaudu õpin Teda tundma.
Kui tahan Teda leida, siis ma otsin Teda siit.
Otsin Teda siit ja võin olla kindel,
et see on Sõna, mis tahab mind vabastada.
See on Sõna, mis räägib mulle Jumalast ja Jeesusest.
Siit ma leian Tema.
See on elav Sõna.
Selle kaudu mõjutab Püha Vaim minu elu.
Juba see lihtne tõde vabastas, kui lugesin selle ühe kirjakoha.
Johannese evangeelium 8:36, milles Jeesus ütleb:
"Kui nüüd Poeg teid vabastab, siis olete tõepoolest vabad."
Kui juba see väike kirjakoht võib aidata südamel uskuda,
et Jumal tahab, et ma oleksin vaba,
siis see teeb just seda, mille jaoks see on läkitatud.
See on tõde, mis vabastab.
Üks kirjakoht võib avada midagi uut, et võiksime mõista,
milline on Jumal tegelikult ja milline on Jumala süda.
Kui üldse keegi tahab,
tahab kogu maailmakõiksuse Looja, et Tema loodud oleksid vabad.
Ta on andnud meile imelise vabaduse.
Mis siis, kui iga kord tekib Piiblit avades süütunne?
Kui see raamat ei annagi mulle vabadust?
Kui see raamat hoopis ahistab?
Mida ma siis teen?
Mind on alati aidanud üks asi.
Enne Sõna lugemist palun alati:
"Püha Vaim, räägi minuga oma Sõna kaudu!"
Kui Püha Vaim avab Sõna,
räägib see mulle Jumala südamest ja see muutub armastuse keeleks.
Seda saab muidugi lugeda nii, et see tekitab vaid süütunnet.
Sel juhul loeme kui valede prillidega.
Püha Vaim räägib alati nii,
et see julgustab, vabastab, teeb terviklikuks ja tervendab.
Üks, mis mind aitab,
on et pean meeles esmatähtsat asja, et Jumal on armastus.
Aamen.
Jumal räägib minuga alati armastuse keeles.
Ta kohtleb mind alati armastusega, sest Tema enda põhiolemus,
Tema iseloom ja peamine sisu on armastus.
Tahame tõesti julgustada sind ja meid kõiki uskuma,
et Kristuses on meil kõikidel vabadus.
Tema tahab, et oleksime vabad.
Temas leidub see vabadus, mida me kõik igatseme.
See leidub Jeesuses ning kuulub sulle.
Kui loed Tema Sõna, tahab see sind täielikult vabastada.
Halleluuja!
Meil on imeline Jumal!
Palvetame koos sinuga.
Tänu, Jeesus, et oled tulnud, et meie oleksime vabad.
Tänu Jeesus, et Sina vabastasid meid vabaduseks.
Kelle Poeg teeb vabaks, see on tõeliselt vaba.
Tänu, Issand, et tohime täna kuulutada meile kõikidele vabadust.
Vabadust kõigest, mis ahistab,
painab, kurnab, hõõrub, teeb valu või rõhub mis iganes muul moel.
See kadugu Jeesuse nimel!
Tänu, Issand, et Sinu nimes
tohime kuulutada vabadust kõikidele nüüd Jeesuse nimel.
Tänu Issand, et tulid maa peale,
kannatasid, surid ja tõusid surnuist, et meie oleksime vabad.
Vabaduseks on Kristus meid vabastanud.
Tahame kuulutada meile kõikidele täiesti uut vaimulikku vabadust,
rõõmu, hingamist ja rahu Jeesuse nimel.
Tänu Issand, et tohime olla koos Sinu palge ees!
Tänu, et võime tuua Janiga
Sinu palge ette kõik, kes vaatavad seda saadet.
Täname Sind selle eest, et oled armastus ja hea Issand.
Tänu, et tead kõikide katsumusi ja vajadusi.
Tohime siin seista ja paluda,
et aitaksid igas olukorras, kus vajatakse just nüüd abi.
Tänu, Issand, et Sinu tahe, mida oleme siin nüüd uurinud,
on tuua vabadust sinna, kus on mingisugused ahelad.
Tahad tuua abi ja vabastada ahelatest,
et saaksime üheskoos astuda vabadusse.
Võime astuda Kristuse vabadusse, millesse oled meid vabastanud.
Issand, oled öelnud, et meid on välja tõstetud pimedusest
ja asetatud Su armsa Poja riiki ning me oleme nüüd valgus.
Me astume nüüd selle sammu
oma muredest ja koormatest Sinu vabadusse.
Issand, aitäh, et võime koos heita oma mured Sinu peale.
Oled ütelnud:
"Heitke kõik oma mure Minu peale, sest Mina pean hoolt teie eest!"
Selle teadmine annab imelise vabaduse.
Issand, tänu, et võime tankida Sinu lähedust,
armastust, armu ja imelist soojust, Issand.
Sinu puudutus vabastab meid alati.
Tunnen, et Issand tahab meid julgustada:
"Mina ei ole see, kes toob koormaid sinu ellu.
Mina ei ole see, kes toob ahistust, survet ja raskust.
Vaenlane on tulnud varastama, tapma ja hävitama.
Mina olen tulnud, et sul oleks elu ja kõike ülirohkelt.
Mina olen hea Isa."
Aamen.
Kui soovid rohkem infot me tööst,
võid külastada me kodulehekülge www.kristillinenkoulu.org
Sealt võib tellida neid raamatuid, mis samuti aitavad meid vabadusse.
Alati, kui pääseme Jumalale lähemale, siis kasvab ka vabadus.
Mida lähemale Jumalale, seda vabamaks me saame.
Kas pole nii, Joy? - Nii see on. Just nii.
Meie infolehte võib tellida ka kodulehekülje kaudu.
Kristlikus koolis rõõmustame, kui lapsed on vabad.
Jumal tõesti rõõmustab selle üle, et Sa oled vaba.
Me räägime edaspidi veel, millest kõigest Kristus meid vabastas.
Ole õnnistatud ja ole vaba Jeesuse nimel!
Aamen.
JUMAL KÕNELEB
Evangeelium on rõõmusõnum.
See on rõõmusõnum, mis teeb vabaks.
Oleme jälle saanud toredat tagasisidet inimestelt,
kes on selle saate kaudu leidnud lähedasema suhte Jumalaga
ning selle kaudu leidnud armuliku ja imelise Jumala.
Aitäh, Jeesus!
Hakka ka sina toetama TV7 tööd,
sest rõõmusõnumit tasub levitada kogu maailmas
ja nii efektiivselt kui vähegi võimalik.
Võid helistada annetamiseks telefoninumbrile 9001777
Kõne maksab Eestis 7 eurot.
Võid kasutada ka kontonumbreid, mida peatselt näed ekraanil.
Tule osalema!
Aeg on levitada rõõmusõnumit kogu maailma.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin